**Túra-sportkör**

Leírás: Havi rendszerességű sportkör, áltálában szombati túrákkal, **a lenti időpontokban**. Egésznapos, nagyjából 8-10 órás program, túrázás. Az első 8 alkalom időpontja fix, a kilencediknek még nincs meg a versenykiírása. Ahhoz, hogy a sportkör teljesített legyen, **maximum egyről lehet hiányozni**. Ha esik, ha fúj, túrázni kell időjárástól függetlenül.;-) Vagyis a túrázásokhoz megfelelő öltözet szükséges. A helyszínek megközelítése általában tömegközlekedéssel fog történni, a költségeit (busz/vonatjegy) a részvevőknek kell állniuk, és a két verseny (Laokoón és a Kinizsi) nevezési díjait is (tavaly 2.500 illetve 1.000 Ft volt).

A tervezett helyszínek: Rám-szakadék - Dobogókő, Holdvilág-árok, Vértes, Nagykevély és környéke, Csobánka – Vadálló-kövek, Pilis - Pilis-tető, Dunakanyar (Remete-barlang és környéke). Két teljesen fix esemény van: 1. Laokoón életbenmaradási verseny. 2. Kinizsi 40/25.

A sportkör maximális létszáma: 15 fő

A Túra-sportkör vezetője: Szondi György

A sportkör időpontjai:

1. Szeptember 14.  
2. Október 5.  
3. November 9-10. Laokoón életben maradási verseny. Vasárnap héjjel 1 órától délután 18 óráig tartó pontgyűjtő (teljesítmény) túra, kb. 30 km.  
4. December 14.  
5. Január 18.  
6. Február 29.  
7. Március 21.  
8. Április 25.  
9. Egy május végi szombat. Kinizsi 25/40 (valószínűleg május 23.) A Kinizsi 100 kísérő versenyszámai, 25 illetve 40 km-es távval, 6 illetve 10 órás szint idővel. (Nagy hagyományú országos teljesítménytúra.)